Unionin yleisen tuomioistuimen tuomio (seitsemäs jaosto) 11.10.2012 – Novatex vastaan neuvosto
(asia T-556/10)
Tuet – Tietyn Iranista, Pakistanista ja Yhdistyneistä arabiemiirikunnista peräisin olevan polyeteenitereftalaatin tuonti – Lopullinen tasoitustulli ja väliaikaisen tullin lopullinen kantaminen – Asetuksen (EY) N:o 597/2009 3 artiklan 1 ja 2 alakohta, 6 artiklan b alakohta ja 7 artiklan 2 kohta
1.                     Yhteinen kauppapolitiikka – Kolmansista maista peräisin olevalta tuetulta tuonnilta suojautuminen – Toimielinten harkintavalta
– Tuomioistuinvalvonnan rajat (Neuvoston asetus N:o 597/2009) (ks. 35 kohta)
2.                     Yhteinen kauppapolitiikka – Kolmansista maista peräisin olevalta tuetulta tuonnilta suojautuminen – Tuki – Alkuperämaan tai
viejämaan julkisten viranomaisten myöntämä rahallinen avustus – Yleisesti sovellettava verojärjestelmä – Kotimarkkinamyynnistä
ja vientimyynnistä saatujen tulojen verokohtelun vertaamiseksi huomioon otettavat seikat (Vuoden 1994 tukia ja tasoitustulleja
koskevan sopimuksen 1 artiklan 1 kohdan a alakohdan ii alakohta; neuvoston asetuksen N:o 597/2009 2–4 artikla) (ks. 36 ja
40–43 kohta)
3.                     Yhteinen kauppapolitiikka – Kolmansista maista peräisin olevalta tuetulta tuonnilta suojautuminen – Tuki – Alkuperämaan tai
viejämaan julkisten viranomaisten myöntämä rahallinen avustus – Käsite – Verojärjestelmä, jonka johdosta vientituottoihin
sovelletaan alhaisempaa verokantaa kuin kotimarkkinamyynnistä saatuihin tuottoihin, kuuluu käsitteen piiriin (Neuvoston asetuksen
N:o 597/2009 3 artiklan 1 alakohdan a alakohdan ii alakohta) (ks. 56–58 sekä 63 ja 65 kohta)
4.                     Yhteinen kauppapolitiikka – Kolmansista maista peräisin olevalta tuetulta tuonnilta suojautuminen – Tutkimuksen kulku – Komission
toimivalta – Rajat – Valituksen kohteena olevien yritysten yhteistyövelvollisuuden laajuus (Neuvoston asetuksen N:o 597/2009
11 artiklan 2 kohta ja 26 artikla) (ks. 81 ja 87 kohta)
5.                     Yhteinen kauppapolitiikka – Kolmansista maista peräisin olevalta tuetulta tuonnilta suojautuminen – Tuki – Julkisten viranomaisten
myöntämä laina –Edellytykset sille, että kyse on julkisten viranomaisten myöntämästä edusta (Vuoden 1994 tukia ja tasoitustulleja
koskevan sopimuksen 14 artiklan b alakohta; neuvoston asetuksen N:o 597/2009 3 artiklan 2 alakohta ja 6 artiklan b alakohta)
(ks. 119 ja 124–126 kohta)
6.                     Kumoamiskanne – Unionin tuomioistuinten toimivalta – Unionin tuomioistuimella ei ole muuttamista koskevaa toimivaltaa (SEUT
264 artikla) (ks. 152–154 kohta)
Aihe
Vaatimus lopullisen tasoitustullin käyttöönotosta ja väliaikaisen tullin lopullisesta kantamisesta tietyn Iranista, Pakistanista
ja Yhdistyneistä arabiemiirikunnista peräisin olevan polyeteenitereftalaatin tuonnissa 27.9.2010 annetun neuvoston täytäntöönpanoasetuksen
(EU) N:o 857/2010 (EUVL L 254, s. 10) kumoamiseksi kantajaa koskevilta osin
Ratkaisu
1)
Lopullisen tasoitustullin käyttöönotosta ja väliaikaisen tullin lopullisesta kantamisesta tietyn Iranista, Pakistanista ja
Yhdistyneistä arabiemiirikunnista peräisin olevan polyeteenitereftalaatin tuonnissa 27.9.2010 annetun neuvoston täytäntöönpanoasetuksen
(EU) N:o 857/2010 1 artikla kumotaan Novatex Ltd:n osalta siltä osin kuin lopullinen tasoitustulli tietyn Euroopan unioniin
tuotavan polyeteenitereftalaatin osalta ylittää tasoitustullin, jota sovelletaan ilman sitä virhettä, joka koskee verovuoden
2008 tuloveroilmoituksen rivillä 74 ilmoitettua määrää.
2)
Kanne hylätään muilta osin.
3)
Euroopan unionin neuvosto vastaa omista oikeudenkäyntikuluistaan, ja se velvoitetaan korvaamaan 50 prosenttia Novetexin oikeudenkäyntikuluista.
Novatex vastaa 50 prosentista omista oikeudenkäyntikuluistaan. Euroopan komissio vastaa omista oikeudenkäyntikuluistaan.